༄༅། །འཕགས་པ་གར་མཁན་མཆོག་གི་མངོན་རྟོགས་
རྣམ་ངེས་དང་བཅས་པ་བཞུགས་སོ། །
",
དེ་ནས་གཞན་ཡང་ནོར་བུའི་རིགས་འཕགས་པ་གར་མཁན་མཆོག་གི་བརྟག་པའི་རྒྱུད་
ལ་འཇུག་པར་བྱ་སྟེ། དེ་ལ་གསུམ་སྟེ། དབང་སྐུར་བ་དང་། རྒྱུད་བཤད་པ་དང་། མན་ངག་
སྦྱིན་པའོ། །དབང་སྐུར་བ་ཡང་མངོན་པར་རྟོགས་པ་སྔོན་དུ་འགྲོ་བ་ཅན་ཡིན་པས་དང་བོར་
འཕགས་པ་གར་མཁན་མཆོག་གི་མངོན་པར་རྟོགས་པ་རྒྱས་པ་བརྗོད་པར་བྱ་སྟེ། དེ་ལ་ཡང་
སྦྱོར་བ་དང་། དངོས་གཞི་དང་། རྗེས་ཀྱི་ཆོ་གའོ། །སྦྱོར་བ་ནི་ཐོ་རངས་མལ་ནས་ལངས་ཏེ།
ཁམས་དྭངས་པར་བྱས། དད་པ་བསྐྱེད་ནས། སངས་རྒྱས་དང་བྱང་ཆུབ་སེམས་དཔའ་ཐམས་
ཅད་ལ་ཕྱག་འཚལ་ལོ་ཞེས་པས་ཕྱག་བྱས་ཏེ། གནས་ཁང་ནས་ཕྱིར་བྱུང་ནས། ལས་སྔགས་ཀྱིས་
བསྲུངས་ཤིང་བཤང་གཅི་དོར་ནས། ན་མཿ༔ ས་མནྟ་བཛྲ་ནཱཾ་ཧ་ཧ་ཧ་བྷསྨ་ཡེས་སརྦ་ཏ་ཐཱ་ག་ཏ་པི་
ཥ་ཡ་སམྦྷ་བ་ཏྲཻ་ལ་ཀྱ་བི་ཛ་ཡ་ཧཱུཾ་ཛཱ་སྭཱ་ཧཱ། ཞེས་བཟླས་པས་ཆུའི་བགེགས་བསལ་ཞིང་བསྲུང་
བར་མོས་ནས་ཆུ་གཙང་མ་ལ་ཁྲུས་བྱས་ལ། ཉེ་རེག་བྱས་ཏེ། ལྷའི་གནས་སུ་ཞུགས་ནས། སངས་
རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ་ཞེས་པས་ཕྱག་བྱས་ཏེ། སངས་
རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་དུས་འདི་ནས་བཟུང་སྟེ། ནམ་བྱང་ཆུབ་སྙིང་
བོ་ལ་མཆིས་ཀྱི་བར་དུ་བདག་ལ་དགོངས་སུ་གསོལ། བདག་མིང་འདི་ཞེས་བགྱི་བས་སྐྱེ་བ་
ཐོག་མ་མ་མཆིས་པ་ནས། འཁོར་བ་ནས་འཁོར་བའི་ཚེ། བདག་གིས་སྡིག་པ་མི་དགེ་བའི་ལས་
455

5་ཆེན་གྱི་གསུང་འབུམ་ཆེན་མོ།
བགྱིས་པ་དང་། བགྱིད་དུ་སྩོལ་བ་དང་། བགྱིད་པ་ལ་རྗེས་སུ་ཡི་རང་བ་དེ་དག་ཐམས་ཅད་
སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་སྤྱན་སྔར་སོ་སོར་བཤགས་སོ། །ཞེས་ལན་
གསུམ་དུ་བྱའོ། །དེ་ནས་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་སྤྱན་སྔར་གསུམ་
ལ་སྐྱབས་སུ་འགྲོ་བ་གཟུང་བར་བྱ་སྟེ། སངས་རྒྱས་དང་བྱང་ཆུབ་སེམས་དཔའ་ཐམས་ཅད་
བདག་ལ་དགོངས་སུ་གསོལ། །བདག་མིང་འདི་ཞེས་བགྱི་བ་དུས་འདི་ནས་བཟུང་སྟེ། ནམ་
བྱང་ཆུབ་ཀྱི་སྙིང་བོ་ལ་མཆིས་ཀྱི་བར་དུ། སངས་རྒྱས་བཅོམ་ལྡན་འདས་ལ་སྐྱབས་སུ་མཆིའོ། །
དེ་བཞིན་གཤེགས་པའི་ཆོས་ཀྱི་སྐུ་ཞི་བ་བླ་ན་མེད་པ་སོ་སོ་རང་གི་རིག་པ་ལ་སྐྱབས་སུ་
མཆིའོ། །ཕྱོགས་བཞིའི་བྱང་ཆུབ་སེམས་དཔའ་སེམས་དཔའ་ཆེན་པོ་འཕགས་པ་ཕྱིར་མི་ལྡོག་
པའི་དགེ་འདུན་ལ་སྐྱབས་སུ་མཆིའོ། །ཞེས་ལན་གསུམ་དུ་བྱའོ། །
དེ་ནས་བདག་ལུས་དབུལ་བ་ནི། སངས་རྒྱས་དང་བྱང་ཆུབ་སེམས་དཔའ་ཐམས་ཅད་
བདག་ལ་དགོངས་སུ་གསོལ། བདག་མིང་འདི་ཞེས་བགྱི་བ་དུས་འདི་ནས་བཟུང་སྟེ། ནམ་བྱང་
ཆུབ་ཀྱི་སྙིང་བོ་ལ་མཆིས་ཀྱི་བར་དུ། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་
བདག་ཉིད་དུས་ཐམས་ཅད་དུ་ཡོང་ཡེ་འབུལ་གྱིས། སངས་རྒྱས་དང་བྱང་ཆུབ་སེམས་དཔའ་
ཐམས་ཅད་ཀྱིས་བདག་ལ་ཐུགས་བརྩེ་བའི་སླད་དུ་བདག་བཞེས་སུ་གསོལ། ཅེས་ལན་གསུམ་
དུ་བྱའོ། །
དེ་ནས་དམ་ཚིག་ཕྱག་རྒྱ་བཅངས་ལ། ན་མཿ ས་མནྟ་བུད་དྷ་ནཱཾ། ཨ་ས་མེ་ཏྲི་ས་མ་ཡེ་སྭཱ་
ཧཱ། ཞེས་པས་དམ་ཚིག་པར་བྱིན་གྱིས་བརླབས། དེ་ནས་ཆོས་ཀྱི་དབྱིངས་ཀྱི་ཕྱག་རྒྱ་བཅངས་
ལ། ན་མཿ༔ ས་མནྟ་བུད་དྷ་ནཱཾ། དྷརྨ་དྷ་ཏུ་སྭཱ་བྷཱ་ཝ་ཨདྨ་ཀོ྅ཧཾ། ཞེས་པས་ཆོས་ཀྱི་དབྱིངས་སུ་
བྱིན་གྱིས་བརླབས། དེ་ནས་རྡོ་རྗེ་འཁོར་ལོའི་ཕྱག་རྒྱ་བཅངས་ལ། ན་མཿ༔ ས་མནྟ་བུད་དྷ་ནཱཾ།
456

༄༅། །རྡོ་རྗེ་
།རྡོ་རྗེ་ས་འོག་གི་དཀྱིལ་
༼ས
པ་ཆོག་རྒྱས་པ།
བཛྲ་ཨདྨ་ཀོ྅ཧཾ། ཞེས་པས་རྡོ་རྗེ་སེམས་དཔར་བྱིན་གྱིས་བརླབས་སོ། །
དེ་ནས་སངས་རྒྱས་དང་བྱང་ཆུབ་སེམས་དཔའ་ཐམས་ཅད་བདག་ལ་དགོངས་སུ་གསོལ།
བདག་མིང་འདི་ཞེས་བགྱི་བ་དུས་འདི་ནས་བཟུང་སྟེ། ནམ་བྱང་ཆུབ་སྙིང་བོ་ལ་མཆིས་ཀྱི་བར་
དུ། དངོས་པོ་ཐམས་ཅད་དང་བྲལ་བ། ཕུང་བོ་དང་ཁམས་དང་སྐྱེ་མཆེད་དང་། བཟུང་བ་དང་།
འཛིན་པ་རྣམ་པར་སྤངས་པ། ཆོས་བདག་མེད་པ་མཉམ་པའི་ཕྱིར། རང་གི་སེམས་ཐོག་མ་ནས་
མ་སྐྱེས་པ་སྟོང་བ་ཉིད་ཀྱི་ངོ་བོ་ཉིད་དུ་ཇི་ལྟར་སངས་རྒྱས་བཅོམ་ལྡན་འདས་རྣམས་དང་། བྱང་
ཆུབ་སེམས་དཔའ་དེ་རྣམས་ཀྱིས་བྱང་ཆུབ་ཏུ་སེམས་བསྐྱེད་པ་དེ་བཞིན་དུ་བདག་གིས་ཀྱང་
སེམས་བསྐྱེད་དོ། །ཞེས་ལན་གསུམ་དུ་བྱས་ནས། དོན་དམ་སེམས་བསྐྱེད་ཀྱི་སྡོམ་པ་བཟུང་
བའི་བར་བྱས་ཏེ། ༀ་དྷུ་ན་བཛྲ་ཧ་ཞེས་པས་ལས་ཀྱི་རྡོ་རྗེ་ལག་ལེན་ལྟར་བཟུང་། ༀ་རུ་རུ་སྤུ་རུ་
ཛཱ་ལ་ཏིཥྛ་སིདྷ་ལོ་ཙ་ནེ་སརྦ་ཨརྠ་སཱ་དྷ་ནི་སྭཱ་ཧཱ། ཞེས་པ་དང་། དཀོན་མཆོག་གསུམ་ལ་ཕྱག་
འཚལ་ལོ། །བྱང་ཆུབ་སེམས་དཔའ་སེམས་དཔའ་ཆེན་པོ་འཕགས་པ་སྤྱན་རས་གཟིགས་དབང་
ཕྱུག་ལ་ཕྱག་འཚལ་ལོ། །
མཐོང་བ་དང་ནི་ཐོས་པ་དང་། །རེག་པ་དང་ནི་དྲན་པའང་རུང་། །བདག་ནི་སེམས་ཅན་
ཐམས་ཅད་ཀྱི། །ནད་རྣམས་ཀུན་གྱི་གསོས་གྱུར་ཅིག །ཅེས་བརྗོད་ཅིང་ལག་པ་གཡས་པའི་
མཁྲིག་མ་ལ་གདུ་བུ་གདགས།
ཛི་ནཛིཀ་ཅེས་པས་སྲིན་ལག་གཡས་ལ་ཀུ་ཤའི་བསང་བྱེད་
གདགས། དེ་ནས་ན་མོ་རཏྣ་ཏྲ་ཡཱ་ཡ། ན་མོ་མ་ཎི་བྷ་ཏྲ་ཡ། མཧཱ་ཡཀྵ་སེ་ནཱ་ནེ་པཱ་ཡེ། ཨོཾ་ཛཾ་བྷ་ལ་
ཛ་ལེནྡྲ་ཡེ་སྭཱ་ཧཱ། ཞེས་པའི་སྔགས་སྤྱི་བོ་དང་། མགྲིན་པ་དང་། སྙིང་ག་དང་། དཔུང་བ་གཉིས་
ལ་རེག་ནས། གནས་རྣམས་བྱིན་གྱིས་བརླབས་ཏེ། ༀ་ཙ་རན་ཏྲ་ཡེ་སྭཱ་ཧཱ། ཞེས་པའི་སྔགས་རྒྱས་
སྙིང་གར་རེག་ཅིང་། ༀ་མུ་ཁན་ཏྲ་ཡེ་སྭཱ་ཧཱ། ཞེས་པའི་སྔགས་རྒྱས་མགྲིན་པར་རེག་ལ། ༀ་ཨ་
457

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ནེན་ཏྲ་ཡེ་སྭཱ་ཧྭ། ཞེས་པའི་སྔགས་སྤྱི་བོར་རེག་གནས་བདག་བསྲུང་བར་བྱའོ། །དེ་ནས་ཨོཾ་ཙནྡྲ་
བནྡ་བནྡ་ཏིཥྛ་ཕཊ་ཅེས་པའི་སྔགས་རྒྱས་རབ་དང་། ༀ་མུ་ཁེན་ཏྲ་ཡེ་སྭཱ་ཧཱ། ཞེས་པའི་སྔགས་
རྒྱས་དྲ་བ་དང་། ༀ་ཧྲི་ཏ་ཊ་ཞེས་པའི་སྔགས་རྒྱས་བགེགས་ཐམས་ཅད་ཕུར་བུས་གདབ་བོ། །
དངོས་གཞི་ནི་གང་བའི་ཕྱག་རྒྱ་སྤྱི་བོར་བཅངས་ཏེ། ན་མཿ ས་མནྟ་བུད་དྷ་ནཾ། ཨ་བྷི་སྨ་
ར་ཡེ་ཕ་ར་ཎ་ཨི་མ་ག་ག་ན་ཁཾ། དྷརྨཱ་དྷཱ་དུ་ཨཀ་ཤ་ས་མནྟ་སརྦ་ཏ་ཐཱ་ག་ཏ་པ་རི་ཥ་ཊ་མནྡལ་མཱ་མ་
པྲ་ནི་དྷི་པཱུ་ནྱ་ཛྙཱ་བ་ལེ་ནསརྦ་ཏ་ཐཱ་ག་ཏ་ཨ་དྷིཥྛ་ནབ་ལེན་དྷ་དྷརྨཱ་ཏཱི་ཏིཥྛ་ནཱ་བཱ་ལེ་ཙ་མེ་སྭཱ་ཧཱ།
ཞེས་ལན་གསུམ་བརྗོད་པར་རང་གི་སྤྱི་བོ་ནས་འོད་ཟེར་གྱི་དྲ་བ་བྱུང་སྟེ། ནམ་མཁའི་དབྱིངས་
རྒྱ་ཆེན་པོ་ཆོས་ཀྱི་དབྱིངས་ཀྱི་ཕོ་བྲང་ན་བཞུགས་པའི་དེ་བཞིན་གཤེགས་པ་རྣམས་ལ་བསྐོར་བ་
བྱས་ནས། སེམས་ཅན་ཐམས་ཅད་ཀྱི་འཁོར་གྱི་དཀྱིལ་འཁོར་ཐམས་ཅད་དུ་སྣང་བར་བྱས་ཏེ།
སེམས་ཅན་གྱི་ཁམས་མ་ལུས་པ་ཡོངས་སུ་སྐྱབས་པ་ལ་སྦྱར་ནས། སེམས་ཅན་དམྱལ་བ་དང་།
དུད་འགྲོ་དང་། ཡི་དྭགས་ཀྱི་འགྲོ་བར་སྐྱེས་པ་རྣམས་ཀྱང་ཚིམས་པར་བྱས་ཏེ། ཆོས་ཀྱི་
དབྱིངས་དང་དེ་བཞིན་གཤེགས་པའི་བསོད་ནམས་དང་། ཡེ་ཤེས་བསམ་གྱིས་མི་ཁྱབ་པའི་བྱིན་
གྱིས་བརླབས་ཀྱིས་ལྷ་དང་མིའི་གནས་ཐམས་ཅད་ཀྱང་བྱིན་གྱིས་བརླབས་ནས། གཞལ་ཡས་
ཁང་བ་གྲུ་བཞི་བ། སྒོ་བཞི་བ། ནུབ་ཕྱོགས་ཀྱི་སྒོ་རྟག་ཏུ་ཕྱེ་བ། སྒོ་ཁྱུད་དང་རིན་པོ་ཆེ་སྣ་ལྔས་
རྣམ་པར་སྤྲས་པ། བ་དན་ཁ་དོག་དུ་མ་དང་སྡན་པ་སྦྲེང་བས་རྒྱ་ཆེ་བ། རིན་པོ་ཆེའི་བླ་བྲེ་བྲེས་
པ། རིན་པོ་ཆེའི་དྲིལ་བུ་དང་། རྔ་མ་དཀར་བོ་དང་། དར་དང་། གོས་མང་བོ་དཔྱངས་པ། རིན་
པོ་ཆེ་ཆེན་པོའི་ཀ་བ་ཕྱོགས་བཞི་དག་ཏུ་བཙུགས་པ། པདྨའི་མཚེའུ་ཆུ་དྲི་ཞིམ་པོ། ཡན་ལག་
བརྒྱད་དང་ལྡན་པས་ཡོངས་སུ་གང་བ། ངང་བ་དང་། ངུར་བ་དང་། གཞད་ཀྱི་སྒྲ་གྲག་པ་དང་།
དུས་ཐམས་ཅད་པའི་མེ་ཏོག་སྣ་ཚོགས་བའི་ཤིང་ལྗོན་པས་ཕྱོགས་བརྒྱད་དུ་བརྒྱན་པ། རིན་པོ་
458

༄༅། །རྡོ་རྗེ་ས་འོག་གི་དཀྱིལ་ཆོག་རྒྱས་པ།
་༼ས2
ཆེ་སྣ་ལྔའི་ཕྲེང་བ་དང་སྲད་བུས་ལེགས་པར་བསྐོར་བ། ས་བཞི་ག་རྩི་ལེན་དྷ་འཇམ་པོ་ལྟར་རེག་
ན་བདེ་ཞིང་རབ་ཏུ་འཇམ་པ།
རྔ་སྒྲ་དང་སིལ་སྙན་གྱི་སྒྲ་ཡིད་དུ་འོང་ཞིང་སྙན་པ་རྣམས་དུ་མ་
གྲག་པ། བྱང་ཆུབ་སེམས་དཔའ་མང་བོའི་བསོད་ནམས་ཀྱི་སྟོབས་ཀྱིས་བསགས་པའི་རིན་པོ་
ཆེའི་ཁང་བ་བརྩེགས་པ། ནང་ཁྱམས་འཕར་མ་གསུམ་དང་ལྡན་པ་ཕྱི་རོལ་ཏུ། སྲུང་བའི་འཁོར་
ལོ་རྒྱ་ཆེན་པོས་བསྐོར་བ། དཀྱིལ་འཁོར་གྱི་དབུས་བུ་སེངྒེའི་ཁྲི་གདན་དང་། ལྷ་གཞན་རྣམ
ཀྱི་གནས་སུ་གཏེར་དང་། པདྨ་དམར་བོའི་གདན་ལ་སོགས་པ་དང་ལྡན་པ། ཕྱི་ནང་ཀུན་ཏུ་
མཆོད་པའི་སྤྲིན་གྱི་ཕུང་བོ་ནམ་མཁའ་དང་མཉམ་པ་རྒྱུན་མི་འཆད་པ་དང་ལྡན་པ་བསམས་
སོ། །
:
དེ་ནས་ཨེ་ཧྱ་ཧི། ཙུ་ལུ་ཙུ་ལུ། ཏཱ་ར་ཏྭ་ར། ཛ་ལས་ཡ་ནཾ་བྲི་ཡཱ་ཡ། ཞེས་པའི་སྔགས་རྒྱས་
སྤྱན་དྲངས་ཏེ། གཞལ་ཡས་ཁང་གི་དབུས་སུ་པདྨའི་རྒྱལ་བོ་ཡིད་ལས་བྱུང་བ་འདབ་མ་བརྒྱད་
པ་སྡོང་བུ་དང་བཅས་པ། ཟེ་བ་རྒྱས་ཤིང་ཤིན་ཏུ་མཛེས་པ། དེའི་ལྟེ་བར་སེངྒེའི་ཁྲི་ལ་བཅོམ་
ལྡན་འདས་རྣམ་པར་སྣང་མཛད་གངས་རིའི་མདོག་ཅན་འོད་ཀྱི་དཀྱིལ་འཁོར་དང་ལྡན་པ།
ཕྱག་གཉིས་མཉམ་བཞག་མཛད་པ། དབུ་རྒྱན་དང་ཐོར་ཅོག་མཛེས་པ། དར་ལའི་སྟོད་གཡོགས་
དང་སྨད་གཡོགས་བསྣམས་པ། རྒྱན་ཐམས་ཅད་ཀྱིས་བརྒྱན་པ་པདྨ་དཀར་བོ་ལ་དཀྱིལ་ཀྲུང་
གིས་བཞུགས་པ། དེའི་ཐུགས་ཀར་བདག་ཉིད་གསང་བའི་བདག་པོ་ཕྱག་ནརྡོ་རྗེ་སྐུ་མདོག་
ལྗང་སེར་ཞལ་འཛུམ་ཞིང་ཡིད་ཙམ་ཁྲོ་བ་རབ་ཏུ་སྒེག་པ། རྒྱན་ཐམས་ཅད་ཀྱིས་བརྒྱན་པ། ཕྱག་
གཡས་ན་རྡོ་རྗེ་ཐུགས་ཁར་བསྣམས་ཤིང་། གཡོནཨུཏྤལ་སྔོན་པོའི་ཡུ་བ་སྟ་བུར་དུ་བཟུང་བ་
སྙན་གྱི་ཐད་ཀར་ཁ་ཕྱེ་བ། དེའི་མདུནདུ། རྡོ་རྗེ་གནོད་མཛེས་སྐུ་མདོག་མཐིང་ནག་སྦྲུལ་གྱིས་
བརྒྱན་པ་ཕྱག་གཡས་པ་ན་རྡོ་རྗེ། གཡོན་པ་ན་རལ་གྲི་འཛིན་པ། གཡས་ཕྱོགས་ན་སྟོབས་པོ་ཆེ་
459

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
སྐུ་མདོག་དམར་བོ་ཁམས་གསུམ་འཇོམས་པ། ཕྱག་གཡས་ན་རྡོ་རྗེ། གཡོན་རྔ་ཡབ་འཛིན་པ།
གཡོན་ཕྱོགས་སུ་ཁམས་གསུམ་རྣམ་རྒྱལ་དཀར་བོ། ཕྱག་གཡས་འཁོར་ལོ། གཡོན་དབྱུག་ཏོ་
འཛིན་པ། རྒྱབ་ཏུ་བདུད་རྩི་ཐབས་སྦྱོར་ལྗང་གུ་གཡས་སྣ་ཚོགས་རྡོ་རྗེ་ཐུགས་ཀར་འཛིན་པ།
གཡོན་པ་དྲིལ་བུ་དཀུར་རྟེན་པ། ཐམས་ཅད་ཀྱང་རོལ་བའི་འདུག་སྟངས་ཀྱིས་པདྨ་དང་། རིན་
པོ་ཆེའི་གཏེར་ལ་གནས་པ། ནང་གི་གྲྭའི་ཤར་ལྷོ་ནས་རིམ་པ་བཞིན་སྒེག་མོ་དཀར་མོ། རྡོ་རྗེ་རྩེ་
ལྔ་བ་གཉིས་སྙེམས་པའི་ཚུལ་གྱིས་འཛིན་པ། ཕྲེང་བ་མ་སེར་མོ་རིན་པོ་ཆེའི་ཕྲེང་བ་འཛིན་པ།
ཀླུ་མ་དམར་མོ་པི་ཝང་རྡུང་བ་ལ་བརྩོན་པ། གར་མ་ལྗང་གུརྡོ་རྗེ་རྩེ་གསུམ་པ་གཉིས་བསྣམས་
ནས་གར་བྱེད་པ། དེའི་ཕྱི་རོལ་གྱི་གྲྭ་བཞིར་རིམ་པ་བཞིན་བདུག་པ་མ་དཀར་མོ་བདུག་སྤོས་
འཛིན་པ། མེ་ཏོག་མ་སེར་མོ་མེ་ཏོག་འཐོར་བ། མར་མེ་མ་དམར་མོ་མར་མེ་འདེགས་པ། དྲི་
ཆབ་མ་ལྗང་ཁུ་དྲི་ཡིས་བྱུག་པ། ཤར་སྒོ་ནས་རིམ་པ་བཞིན་རྡོ་རྗེ་ལྕགས་ཀྱུ་དཀར་མོ་ལྕགས་ཀྱུ་
འཛིན་པ། རྡོ་རྗེ་ཞགས་པ་སེར་བོ་ཞགས་པ་འཛིན་པ། རྡོ་རྗེ་ལྕགས་སྒྲོག་དམར་བོ་ལྕགས་སྒྲོག་
འཛིན་པ། རྡོ་རྗེ་འབེབ་པ་ལྗང་ཁུ་རྡོ་དྲིལ་འཛིན་པ། སྒེག་མོ་ལ་སོགས་པ་ཐམས་ཅད་ཀྱང་དར་
དང་རིན་པོ་ཆེའི་རྒྱན་གྱིས་བརྒྱན་པ། རོལ་པའི་སྟབས་ཀྱིས་པདྨའི་གདན་ལ་འདུག་པར་གྱུར།
དེ་ནས་ཡིད་ལས་བྱུང་བའི་མཆོད་པ་རྣམ་ལྔས་མཆོད་ལ། རང་ཉིད་གཙོ་བོའི་མདུན་དུ་སྟན་བདེ་
བ་ལ་འདུག་ནས་ཨ་ལས་རྣམ་སྣང་ལྟར་གསལ་བའི་ངང་ནས། ན་མཿ༔ ས་མནྟ་བུད་དྷ་ནཱཾ། ཨ་ཞེས་
པའི་སྔགས་རྒྱས་རང་གི་སྟན་དེ་ཉིད་སངས་རྒྱས་ཐམས་ཅད་ཀྱི་གདན་མི་ཤིགས་པའི་རང་
བཞིན་དུ་བྱས་ཏེ། མ་སྐྱེས་པའི་དོན་ལ་གཞོལ་བར་བྱའོ། །
དེ་ནས། ན་མཿ ས་མནྟ་བུད་དྷ་ནཱཾ་ཧཱུཾ་ཧཱུཾ་ཞེས་པའི་སྔགས་རྒྱས་ཐམས་ཅད་ཀྱི་གཙུག་ཏོར་
ལྟར་མི་མངོན་པ་བྱིན་གྱིས་བརླབས་ཏེ་བསྐྱེད། ནམཿ༔ ས་མནྟ་བུད་དྷ་ནཱཾ་ཨ་ཧཾ་ཛ་ཞེས་པའི་
460

༄༅། །རྡོ་རྗེ་ས་འོག་གི་དཀྱྀ
ས་ཆོག་རྒྱས་པ།
སྔགས་མཛོད་སྤུ་དུང་ལྟར་འཁྱིལ་བ། ན་མཿ ས་མནྟ་བུད་དྷ་ནཱཾ་ག་ག་ན་ཝ་ར་ཡཀྵ་ཎ་མ་ཡཱ། ཏ་
ཐཱ་ག་ཏ་ཙཀྵ་སྭཱ་ཧཱ། ཞེས་པའི་སྔགས་རྒྱས་སྤྱན་ཡངས་ཤིང་དག་པ། ན་མཿ༔ ས་མནྟ་བུད་དྷ་ནཱཾ་ཏ་
ཐཱ་ག་ཏ་ཛི་ཧཱ་སད་ཏྱ་དྷརྨ་པྲ་ཏི་ཏིཥྛི་ཏེ་སྭཱ་ཧཱ། ཞེས་པའི་སྔགས་རྒྱས་དེ་བཞིན་གཤེགས་པ་
ལྗགས་དངོས་གྲུབ་ཀྱི་ཆོས་རབ་ཏུ་བསྟན་པ། ན་མཿ༔ ས་མནྟ་བུད་དྷ་ནཱཾ་སརྦ་ཏ་ཐཱ་ག་ཏཱ་ནཱཾ་ཞེས་
པའི་སྔགས་རྒྱས་མགྲིན་པ་ཆོས་ཀྱི་དུང་། ན་མཿ ས་མནྟ་བུད་དྷ་ནཱཾ་ཧཾ་ཧ་སྭཱ་ཧཱ། ཞེས་པའི་
སྔགས་རྒྱས་ངག་མ་ལུས་པ་སྔགས་སུ། ན་མཿ ས་མནྟ་བུད་དྷ་ནཱཾ། པཾ་པ་སྭཱ་ཧཱ། ཞེས་པའི་